Z Á P I S N I C A
zo zasadnutia Obecného zastupiteľstva v Rakoviciach  
konaného dňa  29. januára 2010 

Prítomní:

Starosta obce    -     Dušan Daloš                         

Poslanci OZ     -     Ján Hevier
		        Milan Kubík	                                
                               Miroslav Masár
		        Ing. Július Šmýkal	
		        Igor Zábrodský	

Ostatní prítomní:     Ing. Lucie Duračková – obecná kontrolórka     
		         Jarmila Chnápková - zapisovateľka		                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Oslavy 165. výročia otvorenia poštovej stanice
4.	Verejná schôdza občanov 
5.	Rôzne

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Miroslava Masára a Ing. Júliusa Šmýkala.

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 

Hlasovanie:
Počet prítomných poslancov:       5
Počet prítomných poslancov pri hlasovaní:  5
Hlasovanie:   za  :          5
	          proti:        0	
                     zdržal sa:  0
U z n e s e n i e  č.  1/2010
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Oslavy 165. výročia otvorenia poštovej stanice
 
Starosta obce p. Dušan Daloš oboznámil poslancov s tým, že podľa historických dokladov bola 1. februára 1945 zriadená Poštová stanica v Rakoviciach. Poštová stanica v Rakoviciach fungovala do 50-tych rokov 20. storočia, kedy bola presťahovaná do Veselého. Pri  príležitosti 165. výročia otvorenia poštovej stanice v Rakoviciach, na  podnet Ing. Marcela Pilku, rodáka z Rakovíc, bude na budove bývalého poštového úradu – budovy vo vlastníctve Trnavského samosprávneho kraja, ktorá je súčasťou areálu Strednej odbornej školy v Rakoviciach, odhalená pamätná tabuľa. Podujatie sa uskutoční dňa 6. februára, t.j. v sobotu. O 10,00 hodine bude slávnostná svätá omša a po nej slávnostný akt odhalenia pamätnej tabule. Súčasťou podujatia bude kultúrny program, na ktorom vystúpia speváčky – dôchodkyne z Rakovíc. Pozvaní sú viacerí hostia: riaditeľ poštového múzea, predseda Trnavského samosprávneho kraja, riaditeľka oblastného riaditeľstva pôšt v Trnave, vedúca pošty a pracovníčky Pošty vo Veselom, starostovia Mikroregiónu nad Holeškou, pani riaditeľka Strednej odbornej školy v Rakoviciach a pani riaditeľka Základnej školy s materskou školou v Rakoviciach. Hostia sú po odhalení pamätnej tabule pozvaní na spoločenské posedenie a ochutnávku zabíjačkových špecialít. Pomoc pri uvedenom podujatí prisľúbili aj poslanci, len niektorí budú  pomáhať pri inej akcii – na obecnej zabíjačke.
Starosta dal o podujatí hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  2/2010
Obecné zastupiteľstvo v Rakoviciach
s c h v a ľ u j e
osadenie pamätnej tabule na budovu bývalého poštového úradu pri príležitosti 165. výročia otvorenia poštovej stanice v Rakoviciach a usporiadanie spoločenského posedenia pri tejto príležitosti.

Bod 4.  Verejná schôdza občanov

Starosta obce oboznámil poslancov s tým, že na poslednom zasadnutí OZ v minulom roku sa predbežne hovorilo o zvolaní verejnej schôdze občanov na 13.2.2010. Dňa 12.2.2010 sa však v Strednej odbornej škole v Rakoviciach uskutoční valentínsky ples, preto tento termín nevyhovuje. Poslanec Miroslav Masár navrhol zvolať verejnú schôdzu občanov dňa 20.2.2010 o 14,00 hodine. Starosta oboznámil poslancov, že na schôdzu príde aj Ing. Arch. Jaroslav Coplák, ktorý predstaví  konečnú verziu Územného plánu obce Rakovice.  

Hlasovanie:
Počet poslancov:          5
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č.  3/2010
Obecné zastupiteľstvo v Rakoviciach
s c h v a ľ u j e 
uskutočniť verejnú schôdzu občanov dňa 20.2.2010 o 14,00 hodine v jedálni Strednej odbornej školy v Rakoviciach.

Bod 5.  Rôzne

5.1.
Starosta obce predniesol prítomným poslancom žiadosť Slovenskej rady Rodičovských združení pri ZŠ Rakovice o príspevok na detský karneval. Poslanec Igor Zábrodský navrhol, že na minuloročný karneval sa zakúpila cena do tomboly - detský bicykel. Navrhol, aby sa aj tento rok kúpil detský bicykel, pre deti je to takáto cena zaujímavá. Ostatní poslanci s jeho návrhom súhlasili. Starosta dal o návrhu hlasovať.

Hlasovanie:
Počet poslancov:          5
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  4/2010
Obecné zastupiteľstvo v Rakoviciach
s c h v a ľ u j e           
zakúpiť cenu do tomboly – bicykel na detský karneval, ktorý sa bude konať dňa 30.1.2010, t.j. v sobotu, so začiatkom o 14,00 hodine v budove základnej školy v Rakoviciach.
 
5.2.
Ďalej starosta obce informoval prítomných poslancov, že Základná škola s materskou školou v Rakoviciach na základe uznesenia ustanovujúceho zasadnutia Rady školy pri ZŠ s MŠ v Rakoviciach zo dňa 16.12.2009 predložila návrh, ktorý sa týka predmetu nájmu telocvične. Vzhľadom k tomu, že pri hraní futbalu sa zariadenie telocvične (obloženie, rebriny) neustále poškodzuje, Rada školy pri ZŠ s MŠ navrhuje, aby predmetom nájmu nebolo hranie futbalu. Ďalej navrhuje, aby sa už uzavreté zmluvy nerušili a nové sa neuzatvárali. Platnosť uzavretých zmlúv končí 30.6.2010. Poslanec Ján Hevier sa vyjadril k uvedenému, že keby sa hralo s loptou určenou na hranie futbalu v telocvični – v hale, nemuselo sa zariadenie telocvične ničiť. Tiež nie je jednoznačné, či sa ničí zariadenie len pri hraní futbalu pri prenajímaní telocvične. Starosta pri tejto príležitosti oboznámil poslancov, že na jednaní v českých Rakoviciach a v Čimeliciach, kde je základná škola, do ktorej chodia deti z Rakovíc, sa oboznámil u nich v telocvični so zariadením vykurovania telocvične na báze prúdenia teplého vzduchu. Ohrev teplého vzduchu je plynový. Tým by sa vyriešilo aj to, že by na stenách telocvične boli odstránené radiátory, tým aj kryty – obloženie, a pri hraní futbalu sa neničilo zariadenie telocvične. V tomto roku by bolo potrebné zrekonštruovať zariadenie telocvične, a hlavne podlaha. Všetko sa to však točí okolo financií. Starosta prisľúbil, že bude hľadať všetky možné výzvy, cez ktoré by sa mohli získať nejaké finančné prostriedky. Poslanci sa k žiadosti ZŠ s MŠ Rakovice vyjadrili kladne, teda súhlasia s tým, aby sa telocvičňa zatiaľ neprenajímala na hranie futbalu. Starosta dal hlasovať o schválení neprenajímania telocvične na hranie futbalu v základnej škole v Rakoviciach od 1.2.2010 do odvolania.  

Hlasovanie:
Počet poslancov:       5
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 
U z n e s e n i e    č. 5/2010
Obecné zastupiteľstvo v Rakoviciach
s c h v a ľ u j e
neuzatváranie nájomných zmlúv na prenájom telocvične v základnej škole v Rakoviciach na hranie futbalu od 1.2.2010 do odvolania.

5.3.
Starosta obce navrhol poslancom, že po minuloročnej premiére usporiadania obecnej zabíjačky by sme tento rok mohli vo fašiangovom období v tomto pokračovať a usporiadať obecnú zabíjačku. Termín zabíjačky bude 6.2.2010 so začiatkom o 6,00 hodine ráno. Prasiatko bude dodané sponzorsky z Agro – družstva Trebatice. Pozvaná bude folklórna skupina Krakovienka, ktorá sa predstaví s programom folklórnych tancov, piesní a zvykov na dedine. Výrobky zo zabíjačky sa občanom budú ponúkať na ochutnávku od 12,00 hodiny. Poslanec Milan Kubík predniesol návrh, aby sa výrobky zo zabíjačky predávali za symbolickú cenu. Po minuloročných skúsenostiach, kedy niektorí občania ochutnali zabíjačkové špeciality a dali si aj zabaliť, neušlo sa všetkým záujemcom. Poslanci sa dohodli, že sa budú vydávať 2 lístky – jeden na kapustnicu, druhý na zabíjačkový tanier. Cena týchto 2 lístkov spolu bude 2,- eurá. Starosta zabezpečí organizátorov a pomocníkov pri tejto akcii. Na ochutnávku špecialít budú pozvaní aj hostia, ktorí sa zúčastnia odhalenia pamätnej tabule pri príležitosti 165. výročia otvorenia poštovej stanice v Rakoviciach.
 
Hlasovanie:
Počet poslancov:       5
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 
 
U z n e s e n i e   č.  6/2010
Obecné zastupiteľstvo v Rakoviciach
s c h v a ľ u j e           
zabezpečenie a uskutočnenie kultúrno-spoločenského podujatia „Obecná zabíjačka“ dňa 6.2.2010 s vystúpením folklórnej skupiny Krakovienka.

5.4.
Starosta obce predniesol prítomným poslancom žiadosť Strednej odbornej školy v Rakoviciach o sponzorský príspevok na Valentínsky ples do tomboly. Ples sa uskutoční dňa 12.2.2010. Minulý rok sme kupovali porcelánovú čajovú súpravu. Bola to veľmi pekná cena a bola zaradená v tombole ako 2. cena. Jej hodnota bola 80,- eur. Poslanec Ing. Šmýkal navrhol, aby sa aj tento rok zakúpila cena v hodnote približne 80,- eur. Starosta dal o návrhu hlasovať.  

Hlasovanie:
Počet poslancov:          5
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  7/2010
Obecné zastupiteľstvo v Rakoviciach
s c h v a ľ u j e           
zakúpiť cenu do tomboly v hodnote do 80,- eur na Valentínsky ples, ktorý sa uskutoční dňa 12.2.2010 v Strednej odbornej škole v Rakoviciach.
5.5.
Starosta oboznámil poslancov, že dňa 22.1.2010 bol s pani riaditeľkou ZŠ s MŠ Mgr. Beátou Kapičákovou a  vedúcou Školského strediska záujmovej činnosti p. Katarínou Rafajdusovou v českých Rakoviciach na jednaní ohľadom usporiadania športovej olympiády  detí z Čiech a detí z našej základnej školy. Po rokovaniach sa dohodli, že dňa 13. mája 2010 príde k nám autobus s deťmi z Čiech. V piatok 14.5.2010 sa v škole uskutoční olympiáda. V sobotu pôjdu deti na výlet do okolia – do jaskyne Driny a na Červený kameň. Odchádzať budú v nedeľu. Ubytovanie a stravu zabezpečí Obecný úrad Rakovice.
      
U z n e s e n i e    č. 8/2010 
Obecné zastupiteľstvo v Rakoviciach
b e r i e   n a   v e d o m i e
informácie starostu obce o pripravovanej akcii – olympiáda detí zo škôl z českých Čimelíc a slovenských Rakovíc uskutočnenej vrámci slovensko-českej spolupráce medzi slovenskými a českými Rakovicami.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Miroslav Masár                  .............................................

                                           Ing. Július Šmýkal              ..............................................

Zápisnicu zapísala:            Jarmila Chnápková               .............................................

                                                  Dušan   D a l o š
                                                  starosta obce